《次韵徐则正山居》
宋代·于石

松间花外有虚亭，花自向阳松自阴。
水浊不污明月色，人闲方见白云心。
棋边冷眼安危著，笔底放怀长短吟。
世忌独醒还恶醉，浅斟莫使酒杯深。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。